#Европейска столица на културата #Пловдив
Откриването на „Пловдив – Европейска столица на културата“ започва от днес с 5 изложби, концерти и с театър.
В Тютюневия град в Пловдив се открива изложбата „Дим. Истории за тютюна“ по идея на артистичния директор на фондация „Пловдив 2019“ Светлана Куюмджиева и е нещо като въведение на пристигащите днес чуждестранни гости за историята на Пловдив – Европейската столица на културата 2019, съобщи БТА.
Експозицията е поместена в четири зали на два етажа в стар Тютюнев склад. При подготовката й екипът на Фондация „Пловдив 2019“ е работил в тясно сътрудничество с много историци, архиви, музеи и галерии. Предоставени са уникални фотографии за бита на българина по онова време. Тя започва с донасянето на тютюна от Колумб в Европа и идването му в Ориента, в края на 16 век.
Разказана е и една много специфична история посветена на т.нар Асенова крепост – първото голямо кооперативно обединение на тютюнопроизводители от Асеновград.
Категория България | 2019/01/12 последна редакция в 12:10 AM
Млада учителка по история издава стихове с...
КРИЗА! „Райънеър“ спира два полета до България